MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: 14/2010

K bodu programu

NÁVRH

na vypracovanie štúdie 

verejných priestorov určených pre voľný pohyb psov 

Materiál obsahuje: 				      		Materiál prerokovaný:

1.	Návrh na uznesenie					Mestská rada v Žiline
2.	Dôvodová správa						 

Predkladá: 

Ing. Ján Ničík
poslanec za volebný obvod č.5 

Žilina, február 2010

NÁVRH NA UZNESENIE

Uznesenie č.__/2010

Mestské zastupiteľstvo v Žiline

I.	ukladá Ing. Viliamovi Mikulášovi, prednostovi mestského úradu  
 
1.	v termíne do 31. 7. 2010 vypracovať štúdiu potenciálnych verejných priestorov určených pre voľný pohyb psov v mestskej časti Hájik, Solinky, Staré mesto, Vlčince, pripraviť finančnú analýzu zdrojov a nákladov na realizáciu štúdie vybudovania týchto priestorov a predložiť ju na rokovanie Mestského zastupiteľstva v Žiline

DÔVODOVÁ SPRÁVA

Mesto Žilina doposiaľ nemá spracovanú problematiku priestorov určených pre voľný pohyb psov. Keďže platné všeobecne záväzné nariadenie neumožňuje voľný pohyb psov na verejných priestoroch mesta, je vhodné nájsť na území mesta priestory, ktoré by chovateľom bývajúcim najmä v bytových domoch voľný pohyb psov umožnili. Tieto priestory by mali byť oplotené, bezpečné a dlhodobo technicky a hygienicky udržiavateľné. Mali by byť tiež v dostupnej vzdialenosti od bydlísk majiteľov psov. Postupná realizácia takýchto priestorov bude ďalším krokom ku skvalitneniu podmienok chovu psov na území mesta.

Materiál bol prerokovaný Mestskou radou v Žiline dňa 26.01.2010, ktorá odporučila mestskému zastupiteľstvu na jeho najbližšom zasadnutí uložiť Ing. Viliamovi Mikulášovi, prednostovi mestského úradu navrhovanú štúdiu vypracovať.